REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/146-14

19. jun 2014. godine

Beograd

ZAPISNIK

OSME SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 17. JUNA 2014. GODINE

Sednica je počela u 9,05 časova.

Sednicom je predsedavao Veroljub Arsić, predsednik Odbora.

 Pored predsednika, sednici su prisustvovali članovi Odbora: Miloš Tošanić, Dražen Jarić, Dragoljub Zindović, Olivera Pešić, Dejan Andrejević, Milorad Mijatović, Vojislav Vujić i Zoltan Pek.

 Sednici su prisustvovali zamenici članova Odbora: Mirjana Marjanović (zamenik člana Odbora Dušice Nikolić), Zoran Bojanić (zamenik člana Nikole Jolovića), Milena Ćorilić ( zamenik člana Mome Čolakovića).

 Sednici nisu prisustvovali članovi Odbora: Radmilo Kostić, Dušica Nikolić, Nikola Jolović, Dejan Radenković, Dragan Đilas, Momo Čolaković, Đorđe Stojšić i Žika Gojković.

 Na poziv predsednika Odbora, sednici su prisustvovali Miodrag Poledica, državni sekretar u Ministarstvu saobraćaja, građevine i ifrastrukture, Slavoljub Tubić, pomoćnik direktora „Putevi Srbije“, Nikša Vušurović, državni sekretar u Ministarstvu finansija i Ivana Magdić, pomoćnik direktora Uprave za javni dug - Ministarstvo finansija.

 Na predlog predsednika, Odbor je jednoglasno utvrdio sledeći

D n e v n i r e d

 1. Razmatranje Predloga zakona o potvrđivanju Finansijskog ugovora između Republike Srbije i Evropske investicione banke ''Rehabilitacija i bezbednost puteva'', koji je podnela Vlada (broj 400-1992/14 od 16. juna 2014. godine);

 2. Razmatranje Predloga zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Međunarodne banke za obnovu i razvoj, koji je podnela Vlada (broj 400-1993/14 od 16. juna 2014. godine);

 3. Razmatranje Predloga zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Evropske banke za obnovu i razvoj, koji je podnela Vlada (broj 400-1994/14 od 16. juna 2014. godine).

 Odbor je jednoglasno usvojio predlog da se obavi zajednički načelni pretres o sva tri predloga zakona, koji su na dnevnom redu, a međusobno su povezani, s tim da se odlučivanje o svakom predlogu obavlja posebno.

 Uvodno izlaganje je podneo je Nikša Vušurović, državni sekretar u Ministarstvu finansija.

 On je o predlozima zakona istakao sledeće:

Ova tri predloga zakona predstavljaju potvrđivanje tri ugovora o zajmu koji treba da zatvore finansijsku konstrukciju za prvu fazu nacionalnog programa rehabilitacije puteva. Ta prva faza je u ukupnom iznosu finansiranja od 390 miliona evra. Učešće Republike Srbije je 116,2 miliona evra što je oko 30% od ukupnog ovog iznosa.

Istakao je da se radi o povoljnim kreditima. Rok otplate je 15 godina sa grejs periodom od 3-5 godina (zavisno od kreditora) i kamatnom stopom koja iznosi euribor uvećan za maržu od 0,45% do 1% što bi danas iznosilo između 0,8% i 1,3% godišnje. Krediti su među najpovoljnijim koje trenutno imamo u portfoliju celog javnog duga. Rok za ratifikaciju je 27. novembar 2014. godine.

 **Prva tačka dnevnog reda:** Predlog zakona o potvrđivanju Finansijskog ugovora između Republike Srbije i Evropske investicione banke ''Rehabilitacija i bezbednost puteva''.

Odbor je, zatim, na predlog predsednika Odbora, jednoglasno odlučio (dvanaest za) da podnese Narodnoj skupštini sledeći

IZVEŠTAJ

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora između Republike Srbije i Evropske investicione banke ''Rehabilitacija i bezbednost puteva'', koji je podnela Vlada.

Za izvestioca Odbora na sednici Narodne skupštine određen je Veroljub Arsić, predsednik Odbora.

 **Druga tačka dnevnog reda:** Predlog zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Međunarodne banke za obnovu i razvoj.

Odbor je, na predlog predsednika Odbora, jednoglasno odlučio (dvanaest za) da podnese Narodnoj skupštini sledeći

IZVEŠTAJ

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Međunarodne banke za obnovu i razvoj, koji je podnela Vlada.

Za izvestioca Odbora na sednici Narodne skupštine određen je Veroljub Arsić, predsednik Odbora.

 **Treća tačka dnevnog reda:** Predlog zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Evropske banke za obnovu i razvoj.

Odbor je, na predlog predsednika Odbora, jednoglasno odlučio (dvanaest za) da podnese Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat rehabilitacije puteva i unapređenja bezbednosti saobraćaja) između Republike Srbije i Evropske banke za obnovu i razvoj, koji je podnela Vlada.

 Za izvestioca Odbora na sednici Narodne skupštine određen je Veroljub Arsić, predsednik Odbora.

Sednica odbora je završena u 10,20 časova.

Sastavni deo zapisnika čini tonski snimak sednice Odbora.

SEKRETAR ODBORA PREDSEDNIKODBORA

 Milena Sandić Veroljub Arsić